Publication: Magyar Közlöny
Issue: MK-2010-152 (Year: 2010, Number: 152)
Era: contemporary
Section: 2. melléklet a 11/2010. (IX. 30.) NFM rendelethez
Paragraph Index: 72

b) 20%-nál nagyobb csökkenése esetén a betárolási díj 100%-át fizeti meg pótdíjként a csökkent betárolási kapacitású idõszakra, a szerzõdött betárolandó és a ténylegesen betárolt gázmennyiségek különbözetére vetítve. Ha a tárolói szolgáltatást igénybe vevõ bizonyítottan a betárolási kapacitás csökkenése miatt nem tudja feltölteni a lekötött mobil térfogatot, a tárolói engedélyes a nem használt térfogat és a szerzõdéses tárolói kapacitásdíj egyharmada szorzatának megfelelõ összeget is megfizeti a tárolói szolgáltatást igénybe vevõnek. 3.5. Ha a tárolóban a kitárolási idõszak végén tárolt gáz marad, és a következõ gázévre a rendszerhasználó nem köt le legalább a bennmaradt gáz tárolásához megfelelõ mobilgáz kapacitást, akkor a tárolói engedélyes jogosult – átlátható elszámolási módon – a tárolóban maradt gáz értékesítésére. Az értékesítésbõl származó bevétel és az értékesítés költségeinek különbségeként fennmaradó bevételt a tárolói engedélyes a rendszerhasználó számára megtéríti. 3.6. Az egyetemes szolgáltatási szerzõdés felmondásának tárolási éven belül történõ hatályosulásáig a felhasználó – még egyetemes szolgáltatásra jogosult felhasználóként – az egyetemes szolgáltatási díjakban fizeti meg a tároló igénybevételét. 3.7. A tárolói engedélyes kereskedõváltás esetén a szükséges szerzõdésmódosítást – ellenszolgáltatás-mentesen – köteles lehetõvé tenni, ha a földgázkereskedõ által a felhasználó részére korábban lekötött kapacitásokat az új kereskedõ teljes mértékben leköti. 3.8. A tárolói kapacitásdíj a tárolási év folyamán havi egyenlõ részletekben fizetendõ. 3.9. A betárolási díj és a kitárolási díj havonta a havi betárolt és a kitárolt mennyiség után, a tárgyhót követõ hónapban fizetendõ.”

Source: https://magyarkozlony.hu/hivatalos-lapok/3cba6d4e7b339790619cf5fdef5603f49945b7f6/dokumentumok/1b94e0bba873316c6b42f508b1dcd33cfc29456a/letoltes